પાંચમાં ધોરણમાં ભણતી કાજલે સ્કૂલની રિસેસ દરમિયાન પોતાની સહેલી એકતા એ ખાધેલી આઇસ્ક્રીમમાંથી સહેજ સ્વાદ ચાખ્યો અને ત્યારબાદ એ તેના વર્ગમાં જતી રહી. આ રીતે અવારનાર કાજલ અનેએકતા એકબીજાનો બોટેલો નાસ્તો ખાતાં, પિત્ઝાના એક ટુકડામાંથી બંને બાઇટ લેતા. એક દિવસ અચાનક કાજલને અલ્સરની અસહ્ય પીડા થવા લાગી. જો કે ત્યારે તેને કે તેની મમ્મીને સ્વપ્નેય ખ્યાલ નહોતો કે કાજલે પોતાની સહેલીના આઇસ્ક્રીમને માત્ર ચાખવા પૂરતો લેવાને આ ‘અલ્સર’ સાથે સંબંધ હતો! એ તો જ્યારે એમને શહેરાના નામાંકિત ગ્રેસ્ટ્રો એન્ટ્રોલોજીસ્ટ (માનવ શરીરની પાચન વ્યવસ્થા તથા એને સંબંધિત અંગોના રોગોની સારવાર માટે નિષ્ણાત ગણાતા ડૉક્ટર) ડૉ.શાહે ઊંડાણમાં સમજાવ્યું ત્યારબાદ ભવિષ્યમાં ક્યારેય કોઇના ‘આઇસ્ક્રીમ’ કે ‘લંચબોક્સ’ માંથી ‘ટેસ્ટ’ કરવા પૂરતું ય ન ખાવાનું નક્કી કર્યું હતું.